Nora Tammoja
Nora Tammoja (kuni 1948. aastani perenimi Tiik; 24. aprill (vkj)/ 7. mai 1914 Võlla vald, Audru kihelkond, Pärnumaa – 18. mai 1996 Tallinn) oli eesti maastikuarhitekt. Õppis 1922–1928 Uruste 6-klassilises algkoolis, 1928–1933 Pärnu Linna Tütarlaste Gümnaasiumis, 1935–1937 Polli aiamajanduskoolis, 1938–1940 Riigi Kõrgema Kunstikooli õhtustel aiaarhitektuurikursustel Arnold Alase juhendusel, 1940–1941 Jaan Koorti nimelises Riigi Rakenduskunsti Koolis, lõpetas 1942. aastal Tallinna Kujutava ja Rakenduskunsti Kooli aiaarhitektuuri erialal. Töötas 1937–1947 Kadrioru pargis aednikuna, 1944–1950 Tallinna Riikliku Tarbekunsti Instituudis õppejõuna, 1951–1954 Tallinna Heakorratrustis agronoomina ja 1954–1969 "Kommunaalprojektis" arhitektina.